Nr. ________ din ___.___.20__

PROTOCOL DE COLABORARE
privind organizarea și funcționarea Comisiei pentru Acord Unic (C.A.U.) a Județului Timiș
(model-cadru actualizat conform Legii nr. 169/2026 și Regulamentului de organizare și funcționare a C.A.U.)

PREAMBUL
Având în vedere prevederile Legii nr. 169/2026 privind Codul amenajării teritoriului, urbanismului și construcțiilor, care abrogă Legea nr. 50/1991 privind autorizarea executării lucrărilor de construcții, și în special dispozițiile art. 269, art. 306, art. 307 și art. 308, precum și obligativitatea înființării și funcționării Comisiei pentru Acord Unic, prevăzută la art. 269 alin. (6) din același act normativ;
Luând în considerare Regulamentul de organizare și funcționare a Comisiei pentru Acord Unic din cadrul Direcției Arhitect Șef a Consiliului Județean Timiș, aprobat prin Hotărârea Consiliului Județean Timiș nr. ________ din ___.___.20__, elaborat cu respectarea art. 305-307 din Legea nr. 169/2026 (denumit în continuare „Regulamentul”);
Ținând cont de legislația specifică AVIZATORULUI: [se completează cu actele normative aplicabile domeniului de activitate al avizatorului];
În scopul simplificării procedurii de autorizare, digitalizării procesului de avizare și reducerii timpilor de așteptare pentru solicitanți, prin emiterea acordului unic,
Părțile de mai jos au convenit încheierea prezentului protocol.
CAPITOLUL I. PĂRȚILE PROTOCOLULUI
(1) Județul Timiș, prin Consiliul Județean Timiș, cu sediul în: Bulevardul Revoluţiei din 1989 nr.17, Timişoara, cod poştal 300034, judeţul Timiş, e-mail cjt@cjtimis.ro, tel: +40 256 406 300 , +40 256 406 400., cod fiscal 4358029, reprezentat legal prin [nume, prenume], Președinte al Consiliului Județean Timiș, denumit în continuare ORGANIZATOR, și
(2) [DENUMIRE AVIZATOR], cu sediul în [adresă], înregistrată la Oficiul Registrului Comerțului sub nr. [nr. ORC], având CUI [CUI], reprezentată legal prin [nume, prenume], în calitate de [funcție], denumită în continuare AVIZATOR,
denumite în continuare, împreună, „Părțile”.
CAPITOLUL II. OBIECTUL PROTOCOLULUI
Art. 1. Obiectul prezentului protocol îl reprezintă cadrul de colaborare instituțională dintre Părți pentru integrarea AVIZATORULUI, prin reprezentanții săi delegați, în cadrul Comisiei pentru Acord Unic (C.A.U.) constituite la nivelul Consiliului Județean Timiș, în vederea obținerii, la cererea solicitantului, a avizelor și acordurilor necesare autorizării executării lucrărilor de construcții, prin emiterea acordului unic, pe baza documentației pentru autorizarea executării lucrărilor de construire/desființare, însoțită de documentațiile tehnice de avizare specifice.
CAPITOLUL III. COMPONENȚA ȘI FUNCȚIONAREA C.A.U.
Art. 2. AVIZATORUL își desemnează, prin proceduri interne, un reprezentant titular și un supleant în cadrul C.A.U., nominalizarea fiind comunicată în scris Secretariatului C.A.U. din cadrul Direcției Arhitect Șef. Persoanele desemnate dobândesc calitatea de membru C.A.U., conform art. 7 din Regulament.
Art. 3. C.A.U. are caracter permanent și își desfășoară activitatea prin procedură scrisă electronică, prin intermediul platformei naționale de planificare urbană și teritorială și de autorizare a construirii (Ghișeul unic național), conform art. 269 alin. (2) din Legea nr. 169/2026 și art. 8 din Regulament. Până la operaționalizarea integrală a acesteia, fluxul documentelor se asigură prin intermediul portalului aflat în prezent în funcțiune, https://roepas.ro/ro/, sau prin poștă electronică.
CAPITOLUL IV. FLUXUL DE AVIZARE ȘI TERMENELE DE RĂSPUNS
Art. 4. Secretariatul C.A.U. primește documentațiile tehnice de avizare specifice, depuse în format electronic, și verifică, în termen de maximum 5 zile lucrătoare de la înregistrare, dacă documentația D.T.A.C./D.T.A.D. este completă și respectă cerințele urbanistice din certificatul de urbanism. Dacă aceste condiții sunt îndeplinite, Secretariatul transmite documentațiile de avizare, prin portal, reprezentantului AVIZATORULUI.
Art. 5. AVIZATORUL analizează documentația tehnică primită, în conformitate cu legislația specifică domeniului său de activitate, și:
a) în cazul în care documentația este incompletă sau necesită clarificări, întocmește o notificare scrisă cu menționarea elementelor necesare completării, pe care o transmite Secretariatului și solicitantului și o încarcă în portal, în termenul legal; documentația se consideră completă doar atunci când cuprinde inclusiv dovada achitării taxei de avizare către AVIZATOR;
b) în cazul în care completările sau modificările solicitate influențează condițiile tehnice impuse prin certificatul de urbanism sau prin alte avize, participă, la solicitarea Secretariatului, la reuniunile de lucru ale C.A.U. pentru identificarea unor soluții comune;
c) în cazul în care documentația întrunește toate condițiile legale, întocmește avizul/acordul favorabil, împreună cu propunerea de acord unic, conform anexei nr. 1 la Regulament, și încarcă documentele în portal.
Art. 6. După primirea avizului/acordului și a propunerii de acord unic de la AVIZATOR și după efectuarea de către solicitant a dovezii achitării taxelor aferente, Secretariatul C.A.U. întocmește acordul unic, conform anexei nr. 2 la Regulament, și îl transmite solicitantului.
Art. 7. Avizele și acordurile care se emit prin intermediul C.A.U. se emit în termen de maximum 30 de zile calendaristice de la depunerea documentației complete și corecte, conform art. 269 alin. (3) din Legea nr. 169/2026. Depășirea nejustificată a acestui termen se sesizează de către Secretariatul C.A.U. Inspectoratului de Stat în Construcții (I.S.C.), în vederea aplicării sancțiunilor prevăzute de lege.

CAPITOLUL V. TAXE ȘI TARIFE
Art. 8. Taxele și tarifele pentru emiterea avizelor și acordurilor solicitate prin certificatul de urbanism se suportă de solicitant, cuantumurile fiind stabilite de AVIZATOR potrivit reglementărilor legale specifice domeniului său de activitate și comunicate Secretariatului și solicitanților prin portal, împreună cu modalitatea și termenul de plată, conform art. 308 din Legea nr. 169/2026.
Art. 9. Taxele pot fi încasate de ORGANIZATOR, prin casieria Consiliului Județean sau prin www.ghiseul.ro, și virate în contul AVIZATORULUI ________________________________, în termen de maximum 24 de ore de la primirea facturii/comunicării din partea AVIZATORULUI, conform art. 308 alin. (2) din Legea nr. 169/2026.
CAPITOLUL VI. DREPTURILE ȘI OBLIGAȚIILE PĂRȚILOR
Art. 10. ORGANIZATORUL:
a) configurează procedura specifică pentru emiterea avizelor/acordurilor din competența AVIZATORULUI, pe portalul menționat la art. 3;
b) acordă drept de operator pe portal, în cadrul secțiunii C.A.U., persoanelor desemnate de AVIZATOR;
c) urmărește încărcarea în portal a tuturor notificărilor și actelor emise de AVIZATOR, precum și respectarea termenelor legale și încasarea taxelor;
d) convoacă reuniunile de lucru ale C.A.U.;
e) asigură evidența și arhivarea documentațiilor, conform art. 43 din Regulament;
f) informează AVIZATORUL cu privire la modificarea legislației specifice ce poate influența desfășurarea activității C.A.U.
Art. 11. AVIZATORUL:
a) desemnează persoanele abilitate să preia documentele din portal, conform art. 2;
b) stabilește tipul de documente necesare emiterii actelor din aria sa de competență, precum și cuantumul, modalitățile și termenele de plată a taxelor aferente;
c) emite factura sau comunicarea reprezentând costul de emitere a avizului, în termen de 1 zi lucrătoare de la primirea solicitării;
d) respectă termenele legale de emitere a actelor, calculate de la data confirmării completării documentației, inclusiv cu dovada achitării taxei, conform art. 269 alin. (3)-(4) din Legea nr. 169/2026;
e) participă la reuniunile de lucru ale C.A.U.;
f) informează Secretariatul C.A.U. cu privire la modificarea legislației specifice ce poate influența desfășurarea activității C.A.U.
CAPITOLUL VII. DISPOZIȚII FINALE
Art. 12. Reprezentanții desemnați ai Părților vor negocia, dacă este cazul, eventualele modificări la prezentul protocol și vor stabili strategia de punere în aplicare a acestuia. Orice modificare sau completare se realizează numai prin act adițional scris, semnat de ambele Părți.
Art. 13. Părțile își vor comunica reciproc, de îndată, orice situații care ar putea duce la inaplicabilitatea unor dispoziții ale prezentului protocol.
Art. 14. Nerespectarea prevederilor prezentului protocol de către una dintre Părți poate duce la denunțarea/rezilierea unilaterală a acestuia de către cealaltă Parte, cu notificare prealabilă scrisă.
Art. 15. Prezentul protocol intră în vigoare la data semnării lui de către Părți și este valabil pe perioadă nedeterminată, fiind corelat cu aplicabilitatea Legii nr. 169/2026 și a Regulamentului. Își încetează valabilitatea prin acordul scris al Părților sau prin denunțare unilaterală, conform art. 14.
Art. 16. Prezentul protocol s-a încheiat astăzi …………………………, în 2 (două) exemplare originale, câte unul pentru fiecare parte semnatară.

